Zemljotres u Lisabonu 1755.
Veliki zemljotres u Lisabonu desio se 1. novembra 1755. godine, u 9:40 sati ujutro. Bio je to jedan od najrazornijih i najsmrtonosnijih zemljotresa u historiji, sa procijenjenim brojem poginulih između 40.000 i 50.000 osoba. Sam zemljotres su pratili cunami i požar, doprinoseći gotovo potpunom uništenju grada. Ova katastrofa imala je uticaj i na rast političkih tenzija u Portugalu, te je uzdrmala kolonijalne ambicije zemlje u 18. vijeku. S obzirom da je to bio i prvi potres novije historije koji je proučavan naučnim metodama (zbog velike štete koju je načinio), doprinio je i rađanju moderne nauke seizmologije. Geolozi vjeruju da je jačina zemljotresa iznosila između 8,5 i 9° po Rihterovoj skali, sa epicentrom u Atlantskom okeanu oko 200 km zapadno-jugozapadno od Ostrva St. Vincent.